**Mācību priekšmets**

**VEIDOŠANA**

**Vadlīnijas**

Mērķis: Attīstīt audzēkņu telpisko domāšanu un iztēli, praktiski iepazīstot tēlniecībā izmantotos izteiksmes līdzekļus, izveides principus, tehnikas un materiālus, veicinot radošu pašizpausmi.

|  |  |  |  |
| --- | --- | --- | --- |
| Satura tematiskās jomas | Uzdevumi | Mācību saturs | Sasniedzamie rezultāti |
| Veidošanas process | Iepazīt veidošanas procesu un pielietot dažādas pieredzes telpiska objekta izveidē. | Mākslas piemēru iepazīšana | * Ir iepazinis un prot analizēt tēlniecības darbus, telpiskus mākslas objektus kultūrvidē. |
| Ierosmes avotu izmantošana | * Ir pieredze analizēt dažādus tēlniecības piemērus, konkrētu autoru izteiksmes līdzekļus un tēmas kā ierosmes avotu saviem radošiem darbiem. * Ir pieredze ieraudzīt uz izvēlēties vizuāli saistošas formas, objektus dabā un kultūrvidē. |
| Ieceres attīstīšana  Plānošana | * Spēj vizualizēt savas radošās idejas skicējot, zīmējot, veidojot maketus un telpiskus modeļus. * Prot plānot savu darba procesu un nepieciešamības gadījumā veikt izmaiņas darba procesā. |
| Darba īstenošana materiālā | * Spēj praktiski realizēt savas radošās ieceres, izvērtējot un izvēloties atbilstošus paņēmienus un tehniskās iespējas. * Spēj komentēt atbilstošākā paņēmiena izvēli savas ieceres īstenošana. * Spēj objektīvi izvērtēt savu darbu dažādās stadijās un apzināties, kas jāpilnveido. |
| Eksponēšana | * Ir pieredze sagatavot savu darbu izstādīšanai gan iekštelpā, gan ārtelpā. |
| Darba procesa un rezultāta prezentēšana  Vērtēšana | * Ir pieredze prezentēt savu radošo darbu un darba procesu. * Ir pieredze analizēt un izteikt viedokli par savu un citu darbiem. |
| Darba kultūras ievērošana  Profesionālu terminu lietošana | * Ievēro veidošanas darba kultūru. * Izprot autortiesības un darba radīšanas procesā ievēro ētikas principus. * Lieto ar tēlniecību saistītus terminus. |
| Tēlniecības darba uzbūve | Izprast dažādu tēlniecības darbu uzbūvi, apgūstot veidošanas principus. | Veidošanas darba paņēmieni | * Ir pieredze veidot tēlniecības darbus, izmantojot atšķirīgus veidošanas paņēmienus – liekot klāt un atņemot lieko. |
| Ciļņa veidošanas principi | * Ir priekšstats par ciļņu veidiem – zemcilnis, augstcilnis, plakancilnis, ir praktiski iepazinis atšķirīgu ciļņu veidošanas principus. |
| Apaļskulptūras veidošanas principi | * Ir pieredze veidot apaļskulptūru, ievērojot principus - skatāmība no visām pusēm, rakursa izvēle. |
| Tehniskie risinājumi sarežģītu vai apjomīgu darbu izstrādē | * Ir pieredze veidot darbu, izmantojot paša izgatavotu karkasu. * Ir pieredze izmantot telpiskā darbā savienojumus ar citiem materiāliem. |
| Mākslinieciskās izteiksmes līdzekļi | Iepazīt mākslinieciskās izteiksmes līdzekļus telpisku darbu  izveidē. | Mākslinieciskie izteiksmes līdzekļi  siluets, forma, apjoms  proporcijas  virsmas apstrāde, tekstūra  detaļu izstrāde  plastika  formu stilizācija  rakursa, kustības, pozas izvēle  kinētika  interaktivitāte  mērogs  Māksliniecisko izteiksmes līdzekļu analīze | * Prot izmantot atšķirīgus siluetus, apjomus, formas un to īpašības. * Ir izpratne par proporcijām. * Ir pieredze apstrādāt virsmu ar dažādiem paņēmieniem, izvēloties piemērotu tekstūru atbilstoši idejai vai uzdevumam. * Ir priekšstats par detaļu nozīmību un to mērķtiecīgu izstrādi veidojamā darba izteiksmības palielināšanā. * Ir izpratne par plastiku kā vienu no svarīgākajiem mākslinieciskās izteiksmes līdzekļiem. * Ir pieredze pielietot formu stilizāciju. * Ir pieredze izvēlēties piemērotāko rakursu, pozu kustību ieceres attēlošanā. * Ir priekšstats par kustīgu elementu iekļaušanu telpiskos darbos. * Ir priekšstats par interaktivitātes iespējām telpiskos darbos. * Ir pieredze ievērot mērogu, piesaistot objektu konkrētai videi. * Komentē un skaidro māksliniecisko līdzekļu izmantošanu darbā. |
| Materiāli | Iepazīt dažādus materiālus tēlniecisku darbu izveidē.  . | Pamatmateriāli | * Ir pieredze veidot telpisku darbus, izmantojot pamatmateriālus –   mālu, akmens masu, šamotu, porcelānu, plastilīnu, plastiku, kartonu, stiepli.   * Ir priekšstats par materiālu īpašībām, to apstrādes iespējām. |
| Retāk lietojamie materiāli | * Ir pieredze darboties ar retāk lietojamiem materiāliem – sniegu, smiltīm, ledu, ziepēm, salmiem, mīklu, u.c., apzinot to specifiskās īpašības. |
| Palīgmateriāli | * Ir pieredze izmantot nepieciešamos palīgmateriālus – ģipsis, stieple, putuplasts, ģipša marles, papīra masa, silikons, karstā līme, PVA līme, papīrs, dabas materiāli, iepakojumi telpisku darbu izstrādē. |
| Instrumenti | * Ir pieredze izmantot veidošanai nepieciešamos instrumentus, izvēloties tos atbilstoši uzdevumam. |

Darba grupa: Maija Avota, Una Gura, Imants Klīdzējs, Ilze Kupča, Liene Mackus, Zīle Ozoliņa-Šneidere, Kristīne Vizbule.